กิจกรรมพิเศษ เส้นทางกรุงเทพ-เชียงใหม่ สร้างความเชื่อมั่นให้กับการท่องเที่ยวภายในประเทศ
นายยุทธศักดิ์ สุภสร ผู้ว่าการการท่องเที่ยวแห่งประเทศไทย ททท. เปิดเผยว่า ททท. ร่วมกับสายการบินแอร์เอเชีย นำคณะสื่อมวลชนลงพื้นที่จังหวัดเชียงใหม่ เพื่อสำรวจบรรยากาศการท่องเที่ยว ภายใต้วิถีปกติใหม่ พร้อมชมและทดลองใช้บริการของสถานประกอบการที่ได้รับมาตรฐาน SHA ประเภทโรงแรม ที่พัก ประเภทสุขภาพและความงาม โดยความร่วมมือในครั้งนี้ เพื่อส่งเสริมการเดินทางท่องเที่ยวอย่างปลอดภัย สร้างความเชื่อมั่นให้กับการท่องเที่ยวภายในประเทศ ด้วยการเดินทางด้วยรถโดยสาร รถยนต์ส่วนบุคคลและเครื่องบิน รวมทั้งตอกย้ำความพร้อมให้สถานประกอบการ แหล่งท่องเที่ยว โรงแรมและร้านอาหารต่างๆ เตรียมรองรับนักท่องเที่ยวที่จะกลับมาอีกครั้งด้วยความปลอดภัยและมีสุขอนามัยร่วมกันด้านนายสันติสุข คล่องใช้ยา ประธานเจ้าหน้าที่บริหาร สายการบินไทยแอร์เอเชีย เปิดเผยว่า ในช่วงเดือนมีนาคมนี้คาดการณ์ว่าสัญญาณด้านการท่องเที่ยวจะฟื้นตัวขึ้นต่อเนื่องไปจนถึงเทศกาลสงกรานต์ ซึ่งแอร์เอเชียจะทยอยเพิ่มเที่ยวบินในทุกเส้นทางให้ครบ 100% จากปัจจุบันที่ให้บริการอยู่ประมาณร้อยละ 50 จากเที่ยวบินทั้งหมด เพื่อให้สอดคล้องกับความต้องการเดินทางในช่วงเวลาดังกล่าว โดยในเส้นทางยอดนิยมได้เพิ่มเที่ยวบินขึ้นต่อเนื่อง เช่น ดอนเมือง-เชียงใหม่ 7 เที่ยวบินต่อวัน สุวรรณภูมิ - เชียงใหม่ 3 เที่ยวบินต่อวัน ดอนเมือง-ภูเก็ต 6 เที่ยวบินต่อวัน และดอนเมือง-หาดใหญ่ 5 เที่ยวบินต่อวัน เป็นต้น โดยเฉพาะในช่วงวันหยุดยาว ซึ่งมีอัตราการบรรทุกผู้โดยสารต่อเที่ยวบินสูงสุดถึงกว่าร้อยละ 80ในส่วนของท่าอากาศยานเชียงใหม่ ช่วงเดือนธันวาคม 2563 มีผู้โดยสารเดินทางผ่านเข้าออกท่าอากาศยานเชียงใหม่เฉลี่ย 16,000 คนต่อวัน แต่หลังเกิดการแพร่ระบาดโควิด-19 ระลอกใหม่ การเดินทางลดลงเหลือเฉลี่ย 5,000 คน เที่ยวบินรวม 50 เที่ยวบินต่อวัน และเมื่อรัฐบาลเริ่มผ่อนคลายมาตรการตั้งแต่ช่วงต้นเดือนมีนาคมมีผู้โดยสารเฉลี่ย 8,000 คนต่อวัน 70 เที่ยวบิน